രാജ് കുന്ദ്രയ്ക്കെതിരെ മൊഴി നല്കാന് സമ്മര്ദ്ദം, അറസ്റ്റില് നിന്ന് ഒഴിവാക്കാന് പോലീസ് ആവശ്യപ്പെട്ടത് ലക്ഷങ്ങള്: ഗെഹന വസിഷ്ഠ മുംബൈ: അശ്ലീല ചിത്ര നിര്മാണവുമായി ബന്ധപ്പെട്ട കേസില് അറസ്റ്റിലായ വ്യവസായി രാജ് കുന്ദ്രയ്ക്കും നിര്മാതാവ് എക്താ കപൂറിനുമെതിരെ മൊഴി നല്കാന് പോലീസില് നിന്ന് സമ്മര്ദ്ദമുണ്ടായതായി നടി ഗെഹന വസിഷ്ഠ. കേസില് അറസ്റ്റ് ഒഴിവാക്കുന്നതിനായി മുംബൈ പൊലീസ് കൈക്കൂലി ആവശ്യപ്പെട്ടതായും നടി വെളിപ്പെടുത്തി. 15 ലക്ഷം രൂപയാണ് ആവശ്യപ്പെട്ടതെന്ന് ദേശീയ മാധ്യമത്തിന് നല്കിയ അഭിമുഖത്തില് ഗെഹന പറഞ്ഞു. പണം നല്കിയാല് എന്നെ അറസ്റ്റു ചെയ്യില്ലെന്ന് പോലീസ് പറഞ്ഞു. എന്നാല് തെറ്റൊന്നും ചെയ്യാത്തതു കൊണ്ട് ഞാന് പണം നല്കിയില്ല. രാജ് കുന്ദ്ര നിര്മിച്ച ഹ്രസ്വ ചിത്രങ്ങളില് ഞാന് അഭിനയിച്ചിട്ടുണ്ടെങ്കിലും അവയൊന്നും അശ്ലീല ചിത്രങ്ങളല്ല. പോലീസിനെ അനുസരിച്ചില്ലെങ്കില് പ്രത്യാഘാതങ്ങള് അനുഭവിക്കേണ്ടി വരുമെന്ന് അവര് ഭീഷണിപ്പെടുത്തി. പോലീസ് കസ്റ്റഡിയില് കഴിയുമ്ബോള് രാജ് കുന്ദ്രയ്ക്കും, എക്താ കപൂറിനുമെതിരെ മൊഴി നല്കാനും സമ്മര്ദ്ദമുണ്ടായി. എന്നാല് താന് വിസ്സമ്മതിക്കുകയായിരുന്നു ഗെഹന പറഞ്ഞു. അശ്ലീല ചിത്ര നിര്മാണവും അഭിനയവുമായി ബന്ധപ്പെട്ട് നാലു മാസത്തോളം ജയിലില് കഴിഞ്ഞ ഗെഹനയ്ക്കെതിരെ പൊലീസ് രണ്ട് എഫ്ഐആറുകള് റജിസ്റ്റര് ചെയ്തിട്ടുണ്ട്.